## Odluka o opsegu prava na zdravstvenu zaštitu iz osnovnoga zdravstvenog osiguranja za 2006. godinu

### NN 153/2005 (28.12.2005.), Odluka o opsegu prava na zdravstvenu zaštitu iz osnovnoga zdravstvenog osiguranja za 2006. godinu

# VLADA REPUBLIKE HRVATSKE

**2978**

Na temelju članka 17. stavka 4. Zakona o
zdravstvenom osiguranju (»Narodne novine«, br.
94/2001, 88/2002, 149/2002, 117/2003, 30/2004, 177/2004 i 90/2005), Vlada
Republike Hrvatske je na sjednici održanoj 23. prosinca 2005. godine donijela

## ODLUKU

### O OPSEGU PRAVA NA ZDRAVSTVENU ZAŠTITU IZ OSNOVNOGA ZDRAVSTVENOG OSIGURANJA ZA 2006. GODINU

I.

Opseg prava na zdravstvenu zaštitu iz osnovnoga
zdravstvenog osiguranja za 2006. godinu, utvrđen Planom i programom mjera
zdravstvene zaštite iz osnovnoga zdravstvenog osiguranja (Narodne novine, br. 30/2002, 51/2004, 57/2005 i 72/2005), određuje se za
pojedine zdravstvene usluge u postocima za točke 2. – 6. stavka 2. članka 17.
Zakona o zdravstvenom osiguranju (u daljnjem tekstu: Zakon), kako slijedi:

– 90% vrijednosti za:

– lijekove s liste lijekova Hrvatskog zavoda za
zdravstveno osiguranje (u daljnjem tekstu: Zavod), koji se propisuju na recept
u primarnoj zdravstvenoj zaštiti označeni na listi lijekova s oznakom R10.

– 85% vrijednosti za:

– specijalističko-konzilijarnu
zdravstvenu zaštitu, uključivo i dnevnu bolnicu i kirurške zahvate u dnevnoj
bolnici, osim fizikalne medicine i rehabilitacije,

– specijalističku dijagnostiku koja nije na
razini primarne zdravstvene zaštite,

– ortopedska i druga pomagala određena općim
aktom Zavoda,

– liječenje u inozemstvu sukladno općem aktu
Zavoda,

– fizikalnu medicinu i rehabilitaciju u kući
bolesnika,

– specijalističko-konzilijarnu
stomatološku zdravstvenu zaštitu odraslih osoba u paradontologiji,

– specijalističko-konzilijarnu
stomatološku zdravstvenu zaštitu odraslih osoba u oralnoj kirurgiji.

– 75% vrijednosti za:

– troškove smještaja i prehrane u bolničkoj
zdravstvenoj zaštiti za liječenje kroničnih bolesti,

– lijekove s liste lijekova Zavoda koji se
propisuju na recept u primarnoj zdravstvenoj zaštiti označeni na listi lijekova
s oznakom R25,

– stomatološku zdravstvenu zaštitu u mobilnoj i
fiksnoj protetici za osobe iznad 70 godina starosti sukladno općem aktu Zavoda.

– 70% vrijednosti za:

– specijalističko-konzilijarnu
zdravstvenu zaštitu u fizikalnoj medicini i rehabilitaciji,

– troškove smještaja i prehrane u bolničkoj
zdravstvenoj zaštiti za liječenje akutnih bolesti.

– 50% vrijednosti za:

– stomatološku zdravstvenu zaštitu u mobilnoj i
fiksnoj protetici odraslih osoba sukladno općem aktu Zavoda,

– lijekove s liste lijekova Zavoda koji se
propisuju na recept u primarnoj zdravstvenoj zaštiti označeni na listi lijekova
s oznakom R50.

– 25% vrijednosti za:

– lijekove s liste lijekova Zavoda koji se
propisuju na recept u primarnoj zdravstvenoj zaštiti označeni na listi lijekova
s oznakom R75.

II.

Osiguranim osobama Zavoda – dobrovoljnim
davateljima krvi s preko 25 davanja (muškarci), odnosno s preko 15 davanja
(žene), te osiguranim osobama Zavoda – donatorima organa u korist osigurane
osobe Zavoda za slučajeve iz točaka 2. – 6. stavka 2. članka 17. Zakona, Zavod
osigurava plaćanje zdravstvenih usluga u iznosu 5% većem od predviđenih.

III.

Ova Odluka stupa na snagu danom objave u
»Narodnim novinama«.

Klasa: 500-01/05-01/06

Urbroj: 5030108-05-1

Zagreb, 23. prosinca 2005.

Predsjednik

**dr****. sc. Ivo Sanader**,
v. r.

Odluka, NN 153/2005-2978